Document ID: 32001R1249

Kommissionens forordning (EF) nr. 1249/2001
af 26. juni 2001
om fastsættelse af den disponible mængde af visse produkter i sektoren for mælk og mejeriprodukter i andet halvår af 2001 under den importordning, der er fastsat i interimsaftalen mellem Fællesskabet og Slovenien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2475/2000 af 7. november 2000 om visse indrømmelser i form af EF-toldkontingenter for visse landbrugsprodukter og om tilpasning som en selvstændig overgangsforanstaltning af visse indrømmelser på landbrugsområdet, der er fastsat i Europaaftalen med Slovenien(1),
under henvisning til Kommissionens forordning (EF) nr. 2508/97 af 15. december 1997 om gennemførelsesbestemmelser for mælk og mejeriprodukter til ordningerne i Europaaftalerne mellem Fællesskabet og Republikken Ungarn, Republikken Polen, Den Tjekkiske Republik, Den Slovakiske Republik, Republikken Bulgarien, Rumænien og Republikken Slovenien og ordningerne i aftalerne om liberalisering af samhandelen mellem Fællesskabet og de baltiske lande(2), senest ændret ved forordning (EF) nr. 2856/2000(3), særlig artikel 4, stk. 4, og
ud fra følgende betragtning:
Ifølge Kommissionens forordning (EF) nr. 218/2001 af 1. februar 2001 om fastsættelse af, i hvilket omfang ansøgninger om importlicenser indsendt i januar 2001 for visse produkter i sektoren for mælk og mejeriprodukter i henhold til ordningerne i Europaaftalerne mellem Fællesskabet og Republikken Ungarn, Republikken Polen, Den Tjekkiske Republik, Den Slovakiske Republik, Republikken Bulgarien, Rumænien og Republikken Slovenien og ordningen i aftalerne om liberalisering af samhandelen mellem Fællesskabet og de baltiske lande kan imødekommes(4) vedrører ansøgningerne om importlicenser for de produkter, der er nævnt i forordning (EF) nr. 2508/97, for nogle produkters vedkommende mindre mængder end de disponible mængder. Der bør derfor for hvert berørt produkt fastsættes den disponible mængde for perioden fra 1. juli til 31. december 2001 -
UDSTEDT FØLGENDE FORORDNING:
Artikel 1
De disponible mængder for perioden fra 1. juli til 31. december 2001 i henhold til forordning (EF) nr. 2508/97 for produkter med oprindelse i Slovenien er anført i bilaget.
Artikel 2
Denne forordning træder i kraft den 1. juli 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juni 2001.

Labels: 3
17
18
15